**Allergitest med lappeprøver**

**Den europæiske basisserie indeholder flg. stoffer:**

Forefindes fx i flg.:

1. Kaliumdikromat (krom, cement, maskinindustri, garvet læder)
2. Parafenylendiamin (hårfarvningsmidler)
3. Thiuram mix (gummi, især handsker)
4. Neomycin sulfat (antibiotikum i salver og cremer)
5. Koboltklorid hexahydrat (metallegeringer, ofte sammen med nikkel)
6. Caine mix III (lokalbedøvelse midler, geler, salver, stikpiller og creme)
7. Nikkelsulfat hexahydrat (forniklede spænder og smykker. Nogle nikkelholdige metallegeringer)
8. 2-Hydroxyethyl methacrylat (dental- og negleakrylater)
9. Kolofonium (naturharpiks, saften fra nåletræer, fx gran og lærk)
10. Paraben mix (kosmetiske produkter og medicin til lokalbehandling)
11. Isopropyl phenylendiamin (gummi)
12. Lanolin alkohol (creme og salvegrundlag)
13. Mercapto mix (gummi, vulkaniseringsmiddel)
14. Epoxy resin, Bisphenol A (2-kompnentlim)
15. Peru balsam (parfume og visse aromastoffer)
16. 4-tert-Butylphenolformaldehyd resin (PTBP, lim som anvendes i sko)
17. 2-mercaptobenzothiazole (MBT, gummikemikemikalier)
18. Formaldehyd (industrielle og kosmetiske produkter, opvaskemidler)
19. Fragrance mix I (blanding af parfumestoffer)
20. Sesquiterpen lactone mix (kurveblomster)
21. Quaternium-15 (kosmetiske produkter, frigiver formaldehyd)
22. Propolis (naturprodukter og kosmetik)
23. Methylisothiazolinone + methylchloroisothiazolinone (MI, konserveringsmiddel)
24. Budesonide (kortisonmarkør)
25. Tixocortol-21-pivalate (kortisonmarkør)
26. Methyldibromo Glutaronitrile (konserveringsmiddel)
27. Fragrance mix II (blanding af parfumestoffer)
28. Hydroxyisohexyl 3-cyclohexen carboxaldehyd (lyral – parfumestof)
29. Methylisothiazolione (konserveringsmiddel)
30. Textile dye mix (farvestof i tekstiler)

Der er mange stoffer, man kan blive overfølsom overfor. Den europæiske basisserie omfatter de stoffer, som det har vist sig fremkalder de fleste kontaktallergier. Serien ændres løbende, i takt med, at der kommer nye årsager til kontaktallergi.

**Hvad er allergitest med lappeprøver?**

Allergitest med lappeprøver er en undersøgelse, der kan vise om du har allergi overfor stoffer, som du kommer i kontakt med i din dagligdag, enten hjemme eller på arbejdet.

Lappeprøver er plastre der bliver sat på din ryg.

Vores standard lappetest indeholder mange forskellige stoffer, fx parfumestoffer og konserveringsmidler, den såkaldte europæiske basisserie. Lappetestningen løber over 8 dage, hvor du skal komme i alt 4 gange,

3 gange ved sygeplejersken til selve testningen i samme uge og herefter en opfølgende samtale hos hudlægen.

**Inden testen skal du være opmærksom på**

Lappeprøverne sættes på øverste del af ryggen, og huden skal være uden eksem, rødme eller sår.

Der må ikke være givet lysbehandling, solbades eller bruges solarium i 2 uger før testningen.

Der må ikke anvendes hormoncreme på ryggen 4 dage inden testen eller i løbet af testningen.

Du må ikke bruge fugtighedscreme på ryggen på dagen, hvor lappeprøverne sættes på

**Fremgangsmåde**

**1. besøg**

Lappeprøverne sættes på ryggen og der fæstnes med et plaster. Hvis du skal testes med nogle af dine egne produkter fx make-up eller cremer, skal de medbringes den første dag du kommer til testning. Lappeprøverne skal nu sidde i to dage.

Du skal undgå at få vand på ryggen eller dyrke motion, som du sveder af, da det er vigtigt at plastrene ikke falder af.

Udsæt ikke ryggen for sol. Undgå at klø/kradse i området, da huden kan blive irriteret og det kan gøre det vanskeligt at bedømme prøverne. Hvis plastrene løsner sig, så klæb dem fast på det oprindelige sted ved hjælp af hæfteplaster.

**2. besøg**

Sygeplejersken fjerner plastrene og der tegnes streger med en sort tusch på ryggen. Derfor er det en god ide at tage en sort/gammel bluse på inden, da det kan smitte af på tøjet. Der foretages en aflæsning, som måske vil vise om du har reageret på stofferne. Allergi overfor et stof vil vise sig som en rød kløende plet.

**3. besøg**

Sygeplejersken aflæser igen på ryggen for at se om der er kommet yderligere reaktion i huden.

**4. besøg**

Du møder til samtale hos hudlægen, hvor der evalueres på testningen.